ועדת החוקה, חוק ומשפט, כנסת 25, פרוטוקול מספר 244, 2024-01-31 00:00

יצחק קרויזר: בוקר טוב, יום רביעי, 31 בינואר 2024, כ"א בשבט התשפ"ד

יצחק קרויזר:  אנחנו פותחים את הדיון בוועדת החוקה, חוק ומשפט בנושא הצעת צו הגנת הפרטיות (קביעת גופים ציבוריים) (תיקון), אבל אנחנו נפתח קודם כל בתנחומים למשפחות הלוחמים שהתבשרנו כולנו אתמול והבוקר על נפילתם בקרבות הגבורה ברצועת עזה, וגם התבשרנו על מותו של שוטר משטרת ישראל שגופתו עדיין נמצאת בשבי החמאס, עוד שוטר גיבור שבשבת שמחת תורה קפץ להילחם ולהגן על הקיבוצים בעוטף, וכפי שאמרתי, גופתו נחטפה

יצחק קרויזר:  נמסור כמובן איחולי החלמה מהירה לפצועים ותפילה לחזרתם של השבויים והחטופים שלנו, שנמצאים עדיין ברצועת עזה

יצחק קרויזר:       הדיון הוא בתיקון הצעת הצו להגנת הפרטיות, הצו שמדבר על העברת המידע של פרטים של אזרחים, יותר מוכוון לפנסיות בנושא של האוניברסיטאות לגמלאים, לשארים, לבני המשפחה, לילדים, לבני ולבנות הזוג

יצחק קרויזר:  אנחנו מדייקים אותו

יצחק קרויזר:  משרד המשפטים, אתם רוצים לפתוח ולהסביר?      

דניאל הורנשטין: קודם כל אני רוצה להגיד תודה ליו"ר על קביעת הדיון

דניאל הורנשטין:  אנחנו נמצאים כאן היום בתיקון צו הגנת הפרטיות

דניאל הורנשטין:  אנחנו מדברים על כך שניתן יהיה למסור פרטי מידע למוסדות להשכלה גבוהה, הפעם גם לגבי מקבלי הזכאות לפנסיה תקציבית

דניאל הורנשטין:  מה שאנחנו רוצים שיקרה כאן באמצעות תיקון הצו זה שרשות האוכלוסין תוכל להעביר חיווי, האם האדם שזכאי לקבל פנסיה תקציבית נפטר

דניאל הורנשטין:       נעבור בזריזות על המטרות של תיקון הצו הזה: קודם כל, מטרה מאוד ראשונית ומובנת מאליה היא שלא ישולמו כספי פנסיה תקציבית לאנשים שנפטרו

דניאל הורנשטין:  חוץ מזה, אנחנו גם מדברים על קיום הוראות חוק יסוד: התקציבי, ספציפית על סעיף 29, שעל פיו אנחנו יודעים שגופים נתמכים, מוסדות להשכלה גבוהה, לא יכולים לפעול באיזשהו הסדר שהוא הסדר פנסיה שהוא שונה מהנהוג במדינה

דניאל הורנשטין:  ככל שמועברים תשלומי פנסיה לאנשים שנפטרו, זה שונה מהנוהג שקיים במדינה

דניאל הורנשטין:       עוד מטרה חשובה – כמו שאמרתי, מוסדות להשכלה גבוהה הם גופים נתמכים, מה שאומר שהם מתוקצבים בשיעור מאוד משמעותי מתקציב המדינה

דניאל הורנשטין:  הם לא גופים ציבוריים, אז אנחנו מכניסים אותם לצו ספציפית לגבי הנושא הזה

דניאל הורנשטין:       עוד אפשר לציין שמוסדות להשכלה גבוהה קיימים בצו פרט 3, כרגע המידע שניתן להעביר אליהם הוא מידע לצורכי מחקר או תיקון צו שר המשפטים, שקרה ממש לא מזמן לגבי העברת מידע שקשורה למשרתי המילואים ולבני זוגם

יצחק קרויזר: זה מידע שבכל מקרה אתם - - -     

דניאל הורנשטין: כן, זה מידע שקיים עכשיו

דניאל הורנשטין:  אנחנו מוסיפים גם את המידע שקשור למקבלי קצבאות, שוב – על מנת לא לשלם פנסיה תקציבית לאנשים שנפטרו

יצחק קרויזר: אם את יכולה טיפה להרחיב על מה עכשיו ולמה נדרש התיקון

דניאל הורנשטין: עד מרץ 2020 מידע היה מועבר מרשות האוכלוסין למוסדות להשכלה גבוהה

דניאל הורנשטין:  אם תרצה הנציגה מרשות האוכלוסין, היא תוכל להרחיב על הנושא יותר ממני

דניאל הורנשטין:       מוסדות להשכלה גבוהה לא מוכרים כמוסדות ציבור, בהתאם לחוק הגנת הפרטיות, ולכן המידע האישי לא יכול לעבור

דניאל הורנשטין:  הוא עבר, זאת היתה טעות, שהופסקה כמו שאמרתי, במרץ 2020

דניאל הורנשטין:       מרגע שהופסקה העברת המידע, בהמשך השתלשלות האירועים הוגשה עתירה מנהלית על ידי האוניברסיטאות, ופסק דין שניתן בשנת 2021 קבע שהמידע יועבר מנימוקים שאנחנו הגשנו עליהם ערעור, וכיום יש תיק תלוי ועומד בבית המשפט העליון

דניאל הורנשטין:  אבל כן חשוב לנו לציין שלא הוגש עיכוב ביצוע לפסק הדין

דניאל הורנשטין:  מבחינתנו, התוצאה הספציפית שיועברו הנתונים במסגרת צו הגנת הפרטיות היא תוצאה ראויה

דניאל הורנשטין:        לעניין הנימוקים, כמו כן הפרשנות תכליתית, צו הגנת הפרטיות זה נימוקים שלא יכולנו להסכים להם ולכן הערעור הוגש, אבל בכל מקרה גם שם מבחינת ההליך הם מחכים לתוצאה שנצא מכאן היום

דניאל הורנשטין:  ככל הנראה, כשהצו הזה יאושר, העתירה הזאת תתייתר

יצחק קרויזר: או לא יודעים

דניאל הורנשטין: מקווים, מקווים שכן

יצחק קרויזר: בסדר גמור, תודה רבה

תהילה אראל: עד שנת 2020, בגלל טעות של הבנה מבחינת הגוף בהעברה של הפנסיה התקציבית, החשיבה היתה שמקבלים את זה מכספי המדינה, ובסופו של דבר התברר שהם מקבלים את זה מכספי הגוף עצמו, ולכן התברר שמדובר בגוף פרטי

תהילה אראל:  לפי צו הגנת הפרטיות אנחנו מאוד מאוד מוגבלים - - -     

יצחק קרויזר: כמה שנים זה עבד כך?     

תהילה אראל: אני הבנתי שזה היה במשך די הרבה שנים עד 2020 שעלו על הטעות הזאת

יצחק קרויזר: מי זה עלו?      

תהילה אראל: הוועדה

יצחק קרויזר: 	הוועדה שלכם או של האוניברסיטאות?      

תהילה אראל: לא לא, הוועדה של רשות האוכלוסין

תהילה אראל:  ברגע שהבנו שמדובר בהעברה של כספי פנסיה מהגוף הפרטי ולא מדובר בגוף ציבורי, היינו צריכים להציע להם לתקן את הצו או לא לקבל את הכספים, ובגלל זה אחרי שהגשנו את הערעור, במסגרת הערעור, התוצאה הזאת של תיקון הצו היא התוצאה הראויה מבחינתנו

יצחק קרויזר: ואתם הגשתם את הערעור כדי לדייק את זה רק עבור ההשכלה הגבוהה?     

תהילה אראל: העתירה, מי שפנו, היו מוסדות להשכלה גבוהה, ולכן אנחנו בתיקון הצו התייחסנו למי שפנו

תהילה אראל:  גופים אחרים לא פנו בעניין

יצחק קרויזר: בסדר גמור

יצחק קרויזר:       היועץ המשפטי של הוועדה

ישי סטפנסקי: יש לי רק שאלה לרשות האוכלוסין, האם ידוע לכם על גופים אחרים שמקבלים מידע?      

תהילה אראל: מה פירוש? מידע ולא אמורים לקבל אותו?     

ישי סטפנסקי: כן

תהילה אראל: לא, אם היה ידוע לנו, היינו מפסיקים את זה מיד

תהילה אראל:  מה זאת אומרת? מקבלים מידע בטעות, אתה מתכוון?     

יצחק קרויזר: מה גרם לכך שהוועדה שלכם התכנסה והבינה שיש פה טעות? זאת אומרת, מנסים לראות אם חלילה אין עוד בטעות איזשהו מוסד או גוף פרטי שמועבר אליו מידע שלא כצורך

תהילה אראל: אני אסביר טיפה איך פועלת הוועדה

תהילה אראל:  אחת לכמה שנים, אחרי שהוועדה מאשרת, היא מאשרת בדרך כלל לחמש שנים את העברת המידע, וכל חמש שנים מגיעה בקשה לחידוש או להוספה לקבלת המידע, מה שנותן לנו אפשרות לבחינה עיתית של המידע שגם הועבר בעבר וגם מידע חדש שמתבקש

תהילה אראל:  במסגרת הבחינה העיתית הזאת, אנחנו בוחנים גם את המידע שנתנו, כי לפעמים קורה שמועבר מידע והמידע מועבר בשל הבנה שגויה, ובמסגרת הבחינה הזאת חקרנו קצת יותר מאיפה מגיעים הכספים, והבנו שהכספים מגיעים ממקור, שאנחנו חשבנו שזה לא המקור שהם מקבלים אותו

תהילה אראל:  ברגע שהבנו את זה, אנחנו ביקשנו את התיקון הזה

תהילה אראל:       כל פעם אנחנו בוחנים את זה מחדש, גם מקרים אחרים

תהילה אראל:  עד היום לא ראינו משהו כזה

תהילה אראל:  היה עוד איזה מקרה, אם אני לא טועה של גוף רפואי כלשהו, שכן ביקש את הדבר הזה, ואנחנו אמרנו שיש ערעור תלוי ועומד בעניין הזה, ויישרנו קו בהתאם למה שאמרנו בערעור, אבל ברור שכל פעם שאנחנו עולים על טעות, אנחנו לא משמרים אותה, אנחנו מתקנים אותה

יצחק קרויזר: עוד מישהו מהמועצה להשכלה גבוהה?     

מאי גולן: תיקון ראוי, חשוב, אין לנו מה להוסיף לגופו של עניין

יצחק קרויזר: שאלה כללית, גם למשרד המשפטים, גם לרשות האוכלוסין, יש עוד מידע מעבר לנושא של הפנסיה התקציבית ולמשרתי המילואים, שבאיזושהי מחשבה שאתם יודעים שנדרש עוד להעביר, לקבל כדי לדייק יותר את התיקון?     

מאי גולן: לא, לא מהשטח אצלנו

דניאל הורנשטין: השאלה של היו"ר היא לגבי המקרה הספציפי הזה, או אם אנחנו מכירים עוד גופים שהיו רוצים לקבל מידע?      

יצחק קרויזר: גם וגם, זאת אומרת: אם יש עוד גופים שבעקבות התיקון הזה גם הגישו עתירה כלשהי כדי לקבל מידע, וגם אם יש עוד – נקרא לזה פלחי אוכלוסייה שקשורים לנושא הזה בהשכלה הגבוהה, שיצטרכו עוד מידע, ואז נצטרך לייצר פה עוד איזשהו תיקון, או שכרגע רק הנושא של הפנסיה התקציבית ומשרתי המילואים זה האוכלוסיות שאתם צריכים לקבל את המידע עליהן מרשות האוכלוסין

תהילה אראל: אני אענה לגבי השאלה על הגופים

תהילה אראל:  אנחנו כרגע לא קיבלנו בקשות שלא יהיו עוד גופים לתקן את הצו

תהילה אראל:  ככל שיתקבלו, אנחנו גם אמרנו את זה לאורך כל הדרך, אנחנו נבחן פרטנית כל בקשה

תהילה אראל:       לגבי השאלה השנייה, אולי עוד נתונים, זה גם מתקשר לשאלה של הגופים, אבל קיבלנו נתונים ממשרד האוצר שיש היום 850 גופים מתוקצבים או נתמכים, כמו: רשויות מקומיות, המוסד לביטוח לאומי, בנק ישראל – נתמכים במובן של פנסיה תקציבית – אבל רק מיעוט של הגופים האלה הם גופים שלא נחשבים גוף ציבורי לפי סעיף 23 לחוק הגנת הפרטיות

תהילה אראל:  זאת אומרת שספציפית - -      

יצחק קרויזר: רק השכלה גבוהה

תהילה אראל: - - כן, שם היתה הבעיה, מוסדות להשכלה גבוהה לא מוגדרים כגופים ציבוריים

יצחק קרויזר: השלטון המקומי לא נמצא בתוך - - -?     

תהילה אראל: השלטון המקומי מוגדר כגוף ציבור

מאי גולן: אולי חשוב לחדד גם שלא כל המוסדות להשכלה גבוהה מתוקצבים מאוצר המדינה, חלקם מוסדות פרטיים

יצחק קרויזר: אוניברסיטאות - - -     

מאי גולן: מכללות פרטיות, יש גם אוניברסיטה פרטית

ישי סטפנסקי: לגבי המל"ג, רציתי לשאול בכמה מקבלי פנסיה תקציבית מדובר בערך?      

מאי גולן: אין לי

ישי סטפנסקי: אין שום אומדן?     

מאי גולן: אין לי את המספר, אני גם לא יודע בכמה מוסדות בדיוק יש עדיין פנסיה תקציבית, לא בדקתי את זה

יצחק קרויזר: זה משהו שאתה יכול לבדוק ולעדכן?     

מאי גולן: אני יכול לבדוק – לנסות

ישי סטפנסקי: בערך, מה האומדן?     

יצחק קרויזר: וגם מה המעגל שאנחנו מדברים עליו, גם מבחינת הילדים

ישי סטפנסקי: כן, והשארים, כמובן

ישי סטפנסקי:  הוא הלך לבדוק

יצחק קרויזר: משרד המשפטים, יש לכם עוד משהו לדייק?      

דניאל הורנשטין: לא לגבי כמות האנשים

יצחק קרויזר: יש לכם הזדמנות להוסיף עוד דברים אם אתם רוצים, בעוד נושאים

דניאל הורנשטין: לא, אנחנו דווקא מהמקום של הגנה על הפרטיות

דניאל הורנשטין:       אני יכולה להשיב שמבחינת המוסדות שבהם עלה הצורך הזה של מסירת המידע לגבי תשלומי פנסיה תקציבית, אנחנו מדברים על האוניברסיטה העברית, אוניברסיטת חיפה, אוניברסיטת תל אביב והטכניון

יצחק קרויזר: לכם אין מושג לגבי כמות אנשים?     

דניאל הורנשטין: לא

יצחק קרויזר: בסדר גמור

יצחק קרויזר:       מי עוד הגיע לדיון?     

מאי גולן: אני אחזור עם תשובה, שפשוט למל"ג אין את הנתונים האלה, אלא לממונה על השכר באוצר, לנו אין

יצחק קרויזר: אז אולי נשאל את ענבל באמת

יצחק קרויזר:  נשמח לשמוע את ההתייחסות שלכם לדיון, לתיקון של הצו, וגם נשמח לדעת באיזה גודל של אוכלוסייה מדובר ומה הסכום

ענבל רונן: ההתייחסות שלנו לצו היא שאנחנו מאוד מאוד תומכים בו

ענבל רונן:  הלכה למעשה, פנסיה תקציבית משולמת מכספי הציבור, מהקופה הציבורית שמשתתפת כמובן בתקציבים של האוניברסיטאות דרך הות"ת, ונוצרה אנומליה יחסית לשירות המדינה, ובשירות המדינה יש מנהלת הגמלאות

ענבל רונן:  מנהלת הגמלאות, בגלל שהיא גוף ציבורי כמובן, יש לה ממשק עם רשות האוכלוסין, והיא מקבלת באופן שוטף נתונים על גמלאי המדינה או שאריהם, שהלכו לבית עולמם

ענבל רונן:       האוניברסיטאות לא מגודרות כגוף ציבורי, ולכן הן לא יוכלו לקבל – הן קיבלו בעבר, לא אספר את כל ההיסטוריה

ענבל רונן:  הלכה למעשה, הן לא יכלו לקבל את הנתונים, מה שגרם לכך שיכלו להשתלם גמלאות במסגרת הסדר של פנסיה תקציבית לאנשים שלא זכאים להן על פי ההסכם שחל באוניברסיטאות

ענבל רונן:       סליחה, האמת שאין לי פה את הנתונים של גמלאי כל אחת מן האוניברסיטאות, אבל זה עולה כדי עשרות אלפים

יצחק קרויזר: את יודעת להגיד מה הסכום שאנחנו מדברים עליו?     

ענבל רונן: מה הסכום השנתי שכל אחת מן האוניברסיטאות משלמת פנסיה תקציבית?     

יצחק קרויזר: כן

ענבל רונן: גם זה אין בידי, אני מתנצלת, הגענו לישיבה אתמול ולא הבנו שצריך אולי לזמן את הממונה על השכר, אז הנתונים לא בפניי

יצחק קרויזר: אני מצטער, אני צריך לדייק, על הישיבה ידעתם לפני תקופת מה, לא אתמול

יצחק קרויזר:  משרד האוצר, חשוב להעמיד את הדברים על דיוקם

יצחק קרויזר:  אולי זימנו אותך מהמשרד עצמו רק אתמול, אבל אנחנו הודענו מזמן

ענבל רונן: לא, זה ממש פוסט מורטום וגם לא ממש מעניין, אבל המשרד שלנו לא קיבל הזמנה לישיבה של הוועדה

ענבל רונן:  יש לנו כמובן מתאמת קשר לכנסת

ענבל רונן:  לא משנה, זה לא היה לפתוח חזית מי אשם, אני רק מתנצלת שאין בפניי את הנתונים כעת

ענבל רונן:  כמובן נוכל להשלים, אבל סתם על דרך ההערכה הגסה, נאמר שמשכורתו של מרצה – שוב, אני לא בטוחה שהפרטים הם מדויקים – היא 30,000 ש"ח, אז אם תיקחו 70% מזה, זה הרבה כסף

ענבל רונן:  זה משתלם במשך הרבה שנים, תודה לאל עלתה תוחלת החיים, מדובר בכסף גדול

ענבל רונן:  מדובר בכסף גדול

ענבל רונן:  שוב, זה לא עולה כדי מאות מיליונים, אבל זה כסף שיוצא מן הקופה הציבורית, ואם הוא לא משתלם למי שזכאי לו, הוא סתם משולם ליורשים או לכל מיני גופים אחרים שלא זכאים לו, ומדובר בקצבה חודשית העולה כדי עשרות אלפים, אז אנחנו מאוד תמכנו

ענבל רונן:       אני רק אוסיף ואציין שלפי סעיף 29 לחוק יסודות התקציב, גוף מתוקצב או נתמך, אוניברסיטאות לצורך זה הן גופים נתמכים, לא יכול לשלם תנאי שכר וגמלאות העולים על אלה שבמדינה

ענבל רונן:  מכיוון שבמדינה לא משולמות גמלאות למי שלא זכאי להן, כיוון שלמנהלת הגמלאות יש ממשק עם מרשם האוכלוסין, משמע שהאוניברסיטאות חורגות בכך שהן משלמות – שלא באשמתן, לא היו להן את הנתונים – אבל זו חריגת שכר לשלם גמלה או שכר למי שאינו זכאי לשכר או לגמלה

יצחק קרויזר: זה משהו שקרה? זאת אומרת, שהועברה פנסיה תקציבית, חלילה, למישהו שנפטר ולא היה עדכון במערכת?     

ענבל רונן: כן, סליחה שהצטרפתי באיחור, גם בגלל קשיים טכניים, איני תולה את זה באף אחד

ענבל רונן:  נציגי האוניברסיטאות לא נמצאים בישיבה?     

יצחק קרויזר: לא

ענבל רונן: לא, אז כן, האוניברסיטאות הראו לנו נתונים על תביעות השבה שהן היו צריכות להגיש כנגד אנשים שקיבלו כסף במשך שנים, שלא כדין

יצחק קרויזר: ואת יודעת להגיד פה מספר של מקרים?     

ענבל רונן: נדמה לי שכל אחת מהאוניברסיטאות הביאה עשרות בודדות של מקרים, אבל שוב, כיוון שלא היו להן נתונים, יכול להיות שהן פספסו גם מי שלא קיבל כדין

ענבל רונן:  ברגע שיהיו כל הנתונים, לפי הנחייתנו, הן תעשינה בדיקה חד-פעמית והרצת מספרי תעודות זהות ויוכלו לאתר מי שקיבל בעבר

יצחק קרויזר: אבל לא מוכר לך מקרה הפוף, שלא הועבר בגלל איזשהו עדכון מידע שהיה חסר לכם? היו רק מקרים שהועבר כבר למישהו שכבר לא היה זכאי?     

ענבל רונן: פנסיה תקציבית זה כמו שכר, יש את פרטי הגמלאי, והוא מקבל חודש בחודשו את הגמלה, הוא או שאריו

ענבל רונן:  זה משתלם לחשבון בנק מסוים, אז אין סיבה שהפנסיה לא תשולם, בוודאי כשמדובר בעשרות אלפי שקלים, אז מי שזכאי לפנסיה ולא קיבל אותה, מלבד אנשים פזורי דעת כמוני, ניתן להניח שהוא פנה אל האוניברסיטה

ענבל רונן:  אין לנו בעיה עם מי שזכאי ולא קיבל; יש לנו בעיה הפוכה של תשלום גמלאות למי שאינו זכאי

יצחק קרויזר: שאלה נוספת, אבל את זה אני אשאל גם את משרד המשפטים

יצחק קרויזר:  יש עכשיו תיקונים וכל מיני הקלות והטבות באוניברסיטאות לבני ולבנות זוג של משרתי מילואים

יצחק קרויזר:  אני לא רואה שהמידע שאתם מבקשים נמצא פה, זאת אומרת: איך האוניברסיטה תדע שבן הזוג או בת הזוג משרתים במילואים והוא סטודנט או היא סטודנטית, ואז יוכלו לקבל את המידע כדי להעניק הקלות או מענקים?     

ענבל רונן: לא הבנתי במטותא את הקשר לצד הזה

ענבל רונן:  הצד הזה מדבר על גמלאות שמשולמות לעובדי האוניברסיטה

דניאל הורנשטין: אני אענה לשאלה

דניאל הורנשטין:  השאלה של היו"ר לא נוגעת לתיקון של הצו הנוכחי; זה נוגע לתיקון שהיה לפני חודש לגבי משרתי המילואים

יצחק קרויזר: אה, זה התיקון?     

דניאל הורנשטין: כן

יצחק קרויזר: הבנתי

דניאל הורנשטין: והעניין הזה הוסדר גם עם צה"ל - -     

יצחק קרויזר: - - גם וגם – אוקי, תודה על ההבהרה

מאי גולן: יש נציגי אוניברסיטאות, נציגי ור"ה בזום, עוה"ד נילי שפר והגברת דבורה מרגוליס

מאי גולן:  קיבלתי עדכון, והן נמצאות בזום

אלירן כהן: פנינו אליהן אם הן רוצות לדבר, ולא קיבלנו מהן תשובה עדיין

יצחק קרויזר: אם יש לך תקשורת איתן, נשמח לשמוע

מאי גולן: אמרו לי שהן בזום

אלירן כהן: הן בזום, שאלנו אותן אם הן רוצות לדבר, את דבורה מרגוליס - -     

מאי גולן: - - דבורה וגילי

יצחק קרויזר: דבורה וגילי, אתן בזום? מוזמנות, נשמח לשמוע אתכם, אם אתן שומעות אותנו

יצחק קרויזר:  יש לנו איזושהי תקשורת איתן?      

גילי שפר: אני לא יודעת לתרום לכם הרבה בעניין הנתונים הכספיים

גילי שפר:  אני יודעת לומר שהעתירה ההיא שהוגשה במקור, הוגשה כי נגרמו לאוניברסיטאות נזקים גדולים מתשלומים שהתגלו בדיעבד ככאלה ששולמו לאנשים שכבר לא היו אתנו

גילי שפר:  אני זוכרת מספר של בין מיליון לבין שני מיליון שקל באוניברסיטה העברית

גילי שפר:  אז עשינו צעדים כדי לתפעל בחזרה את העברת המידע, ובסופו של דבר זה הפתרון שנמצא, הוא מקובל עלינו

גילי שפר:  במהלך התקופה שמ-2021 ועד היום המידע ממשיך להיות מועבר, כך שהנזק נעצר

גילי שפר:       מדובר על ארבע האוניברסיטאות

גילי שפר:  צריך להבין שאנשים שנכנסים לאוניברסיטאות כבר לא מקבלים פנסיה תקציבית הרבה שנים, זאת אומרת: מדובר על מאוד מאוד ותיקים, וזאת אוכלוסייה שהולכת ונעלמת, אני אומרת בעדינות – אז זה לא עשרות אלפי אנשים, לדעתי אלה מאות אנשים, וזה הולך ומסתיים

יצחק קרויזר: תודה רבה

ישי סטפנסקי: גילי, איך נודע לכם על מקבלי פנסיה תקציבית שלא היו אמורים לקבל? כי אמרת שכן נתגלו מקרים כאלה

גילי שפר: אחרי שהופסקה העברת המידע, מה שצוין פה שהועבר בטעות – אנחנו לא חשבנו שזאת טעות, אבל לא חשוב – הבנו שאנחנו מעבירים כסף בלי לדעת אם האדם עודנו אתנו ונעשו כל מיני בדיקות

גילי שפר:  זה לקח המון אנרגיה כדי לבדוק מי נמצא ומי לא נמצא, ועובדה שעלו על הרבה כסף

גילי שפר:  זה היה ברור, אלה אנשים מאוד מאוד מבוגרים, צריך להבין שזה אירוע טבעי

יצחק קרויזר: בסדר גמור, תודה רבה

יצחק קרויזר:       מי עוד בזום ומעוניין לדבר? זהו, בסדר גמור

יצחק קרויזר:       יש למישהו מהנוכחים משהו להוסיף? משרד המשפטים, רשות האוכלוסין, האוניברסיטאות? טוב, אז אנחנו נעבור להקראה

ישי סטפנסקי: צו הגנת הפרטיות (קביעת גופים ציבוריים) (תיקון), התשפ"ג-2023     אנחנו כמובן נשנה את זה ל"התשפ"ד-2024"

ישי סטפנסקי:  אני ממשיך לקרוא:     

ישי סטפנסקי: תיקון סעיף 1	1

ישי סטפנסקי:  בסעיף 1 לצו הגנת הפרטיות (קביעת גופים ציבוריים), התשמ"ו-1986, בפסקה (3) –      

ישי סטפנסקי: בטור ב', האמור בו יסומן א, ואחריו יבוא" – פה אנחנו נשנה ל-א1

ישי סטפנסקי:       טור ב'     סוג מידע וידיעות שרשאי הגוף לקבל     "ב

ישי סטפנסקי:  פרטים אלה לצורך בדיקת זכאות להמשך קבלת  קצבה פנסיה תקציבית, לגבי מקבל קצבה מבין רשימת מקבלי פנסיה תקציבית של מוסד להשכלה גבוהה:     

ישי סטפנסקי: תאריך הפטירה"     

יצחק קרויזר: תודה רבה

יצחק קרויזר:       נעבור להצבעה, מי בעד? אחד

יצחק קרויזר:  מתנגדים? נמנעים?     

יצחק קרויזר: בעד – 1 

יצחק קרויזר: נמנעים – אין  

אלירן כהן: אין מתנגדים, אין נמנעים – עבר

יצחק קרויזר: יפה, בשעה טובה – בהצלחה

יצחק קרויזר:       ישיבה זו נעולה

יצחק קרויזר:  תודה רבה